Hartwig Lions | Netwerk24
Deur Dominique Jeftha 28 Junie 2021 06:15
Die senior span van die Hartwig Lions-netbalklub by Japie Visser, die klubvoorsitter, en Charlotte Phillipus, hul afrigter.Foto:
Die Hartwig Lions-netbalklub groei daagliks met al hoe meer jong meisies wat aansluit.
Die inisiatief is deur 'n groep vroue van stapel gestuur en werp sommer baie vrugte af. Die meisies volg 'n streng oefenprogram en speel hoofsaaklik Sondae op die verskillende netbalbane wat deur die Breedevallei-munisipaliteit aangelê is.
Netbal in die vallei beleef tans naas vlakkiekrieket 'n reusagtige herlewing en verskeie spanne is veral naweke in aksie.
Die klub bestaan uit 'n junior sowel as senior groep spelers en die jong meisies leef hulle omtrent daarin uit. Die groep val onder die Hartwig Lions-krieketklub en maak regtig 'n groot verskil in die jong meisies se lewe.
Enige voornemende spelers wat belangstel, kan die bestuur by 072 794 3751 kontak.
Wedstryde is vir nou gestaak weens die stygende Covid-19-gevalle en die eksamen, maar sal sodra dit veilig is, hervat word.